lv en lv lv en lv lv sl lv en lv en lv lv lv de es lv lv en lv lv lv lv lv lv lv lv lv lv lv lv lv en lv lv lv lv en lv en lv lv lv lv lv lv lv lv lv lv lv lv lv lv lv lv lv lv lv de lv lv lv lv lv lv eu lv en
Pašu rokām gatavoti pelmeņi – garšīgi un kvalitatīvi | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Pelmeņus droši vien daudzi par sevišķi izsmalcinātu ēdienu nesauks, ņemot vērā, ka saldēto pusfabrikātu vitrīnās tie atrodami katrā veikalā. Taču patiesībā pelmeņi var kļūt par varen gardu kulinārijas meistarstiķi, ja vien tos gatavo pats.
Daudzi droši vien piekritīs, ka veikalu plauktos patiesi gardus pelmeņus atrast nav viegli. Turklāt, iegādājoties tos veikalā, nekad nevar īsti skaidri zināt, kas tajos iekšā. Un tieši šis ir galvenais iemesls, kādēļ vismaz kaut vienreiz dzīvē pelmeņi ir jāpagatavo mājās katram pašam.
Pelmeņu gatavošana nemaz nav sarežģīta nodarbe, taču laikietilpīga gan, tāpēc bez pacietības šoreiz neiztikt. Par spīti tam, ka pelmeņu pagatavošana aizņems vismaz stundu dārgā laikā, visu atsver tas, ka uzreiz var pagatavot arī lielākus pelmeņu krājumus, ko paslēpt saldētavas plauktos nākamajām reizēm.
Šķirtais tētis no Rīgas: Man ir 3 bērni, bet viņiem nepienāksies brīvpusdienas. Kāpēc tā?
Kāpēc bērna uzvedība visneciešamākā tad, kad mamma ir līdzās?
Marinējam beciņas! Tantes Guntiņas sēņu marinādes sensenā recepte
Lai pagatavotu pelmeņus, nepieciešams: divas glāzes miltu, viena ola, pusglāze silta ūdens, šķipsniņa sāls. Tāpat ir vajadzīgas nepieciešamās sastāvdaļas pildījumam. To, ko likt pelmenī iekšā, katrs var izdomāt pats. Proti, var likt gan svaigu gaļu, gan žāvētu gaļu ar sieru, gan lasi, kas sajaukts ar saldo krējumu un olu, gan spinātus, kas sajaukti ar kādu no krēmsieriem.
Taču, ja tomēr priekšroku dodat klasiskajiem pelmeņiem ar gaļu, vajadzēs puskilogramu labas kvalitātes maltās gaļas (puse cūkgaļas, puse liellopa), vienu nelielu sīpolu, divas ķiploka daiviņas, mazliet ūdens (viena trešā daļa glāzes), kā arī šķipsniņu sāls, piparus, nedaudz sakapātu dillīšu.
Pelmeņu mīkla pagatavojama diezgan vienkārši. Miltus izber uz galda kaudzītē vai bļodā, pa vidu izveido iedobīti. Tajā iesit vienu olu, ieber šķipsniņu sāls un ielej ūdeni. Lēnām un uzmanīgi, raugoties, lai ola neiztek gar malām, mīklu mīca vismaz kādas desmit minūtes, līdz tā kļuvusi elastīga un gluda. Pēc tam gatavo mīklu saveļ bumbiņā un apsedz ar samitrinātu dvieli, lai tā atpūšas.
Kamēr mīkla atpūšas, sagatavo pildījumu. Ņem malto gaļu, pievieno smalki sakapātu sīpolu, ķiploku, garšvielas un ūdeni. Visu labi sajauc.
Pēc tam sākas pats laikietilpīgākais process – pelmeņu gatavošana. Mīklu izveltnē plānu un ar glāzi izspiež mazus aplīšus. Katrā aplīti ieliek tējkaroti pildījuma un lipina pelmeni ciet tāpat kā gatavojot pīrādziņus. Ātrākam procesam lieti noderēs speciāls pelmeņu režģis, kas dažiem saglabājies no padomju laikiem, taču tādus var atrast arī veikalos. Tāpat pelmeņu gatavošana ies raitāk, ja palīgā aicināsiet draugus un radus.
Kad pelmeņi ir gatavi, tos pirms vārīšanas vēlams ievietot ledusskapī uz kādu pusstundu, lai atpūšas. Savukārt, ja pelmeņus plānots vakariņās pasniegt kādā citā reizē, tos rindiņā saliek uz dēlīša un ievieto saldētavā, lai sasalst. Pēc tam saldētos pelmeņus var sabērt plastmasas maisiņā un gatavot, kad iecerēts.
Ukraina Video padomi Valsts atbalsts Zīdainis Atkal skolā Atbild ginekologs Tēva loma Rudens veltes Āboli
"Dāmu paradīze" latvietes acīm
Soli pa solim: kā stādīt un audzēt rudens avenes un kazenes
Šodien vārdadienu svin Agris, Agrita
Ķemeru parkā bagātīgi zied aptuveni 600 skarainās hortenzijas. PLUS bezmaksas kāpiens ūdenstornī
2 vieglas receptes pilnīgi dabiska gaisa atsvaidzinātāja izgatavošanai
Hematoloģe Kristīne Bernāte: "Ģimenes ārstiem ir būtiska nozīme asins saslimšanu atklāšanā"
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Marinējam beciņas! Tantes Guntiņas sēņu marinādes sensenā recepte
Šķirtais tētis no Rīgas: Man ir 3 bērni, bet viņiem nepienāksies brīvpusdienas. Kāpēc tā?
Ķemeru parkā bagātīgi zied aptuveni 600 skarainās hortenzijas. PLUS bezmaksas kāpiens ūdenstornī
3 mīti par hemoroīdiem un kā sev palīdzēt?
Piena klimpu zupa - vakariņas kā bērnībā!
Zoss cepetis ar skābiem kāpostiem
Vairāk rakstu no "Receptes"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.